open-index/open-wikipedia-markdown huggingface dataset:
Wolfgangsee

**Wolfgangsee** on järv Austrias, mis asub peamiselt Salzburgi liidumaal ja on üks tuntumaid järvi Salzkammerguti puhkepiirkonnas. Omavalitsused selle kallastel on Strobl, Sankt Gilgen koos Abersee ja Riedi külaga, samuti St. Wolfgang Ülem-Austria liidumaal. Linn ja järv on nime saanud Pühalt Wolfgangilt Regensburgist, kes legendi kohaselt 10. sajandi lõpul sinna esimese kiriku ehitas.

## Ülevaade

Wolfgangsee ulatub loodest kagusse u 10,5 km. See on jaotatud kaheks osaks poolsaarega, mida kutsutakse *die Enge* (kitsas), asub umbes lõunakalda keskel St. Wolfgangi vastas, kus laius ei ületa 200 m. Järve lääneosa Sankt Gilgeni juures on tuntud kui *Abersee*.

Järv on ümbritsetud Salzkammerguti mägedega. Põhjaküljel asub Schafberg (1782 m). Ratasajamiga raudtee Schafbergbahn viib tippu. Tänu jalami järsule kaldale ühendab St. Wolfgangi ja Riedi küla Sankt Gilgeniga piki Falkensteinwandi vaid jalgtee; Joseph Viktor von Scheffeli 1870. aastal kirjutatud "Bergpsalmeni" ('mägede psalmid') lüürilise antoloogia kogu. Wolfgangseest lõunas ja edelas asub Osterhorngruppe kõrgusega kuni 1800 m. Otse Sankt Gilgenist lõunas kerkib Zwölferhorn (1522 m), mida saab külastada gondeltõstukiga. 

Asulad järve ümber, eriti St. Wolfgang ja Sankt Gilgen, on populaarsed kuurordid, peamiselt suvel. Gasthaus Weißes Rössl St. Wolfgangis on Ralph Benatzky kuulsa 1897. aasta opereti "Valge Hobu kõrts" tegevuspaik, etendatud kogu maailmas ja filmitud mitmeid kordi. Veelgi enam, järve ümbruses asusid mitmed festivali Heimatfilm filmide tegevuskohad, mis viitasid puutumata alpiidüllile. Kuna Wolfgangsee on aastaid olnud endise Saksamaa kantsleri Helmut Kohli puhkusekoht, muutis filmirežissöör Christoph Schlingensief järve üheks oma 1998. aasta projekti "Chance 2000" kohaks, kui ta kutsus "Saksamaa 4 miljonit töötut" järve suplema ja Kohli residentsi uputama.

## Transport

Bundesstraße B158 Bad Ischlist Salzburgi kulgeb piki Wolfgangsee lõunakallast. Sankt Gilgenis hargneb B154, mis viib West Autobahnile (Euroopa tee E55 ja Euroopa tee E60). Endine kitsarööpmeline raudtee Salzkammergut-Lokalbahn Salzburgi lõpetas tegevuse 1957. aastal. Laevatransporti järvel pakub munitsipaalettevõte Salzburg AG, mis käitab 6 alust.

## Vaata ka

* Salzburg
* Schafbergbahn
* Brunnwinkl

## Viited
General M. B. Stewart

**General M. B. Stewart** oli Ameerika Ühendriikide mereväe General G. O. Squier-klassi transpordilaev. Laev oli nimetatud kindral Merch Bradt Stewarti auks ja võeti kasutusele Teise maailmasõja järel aastal 1945. Enne lammutamist 1987. aasta juulis, müüdi laev nime all **Albany** ärilisse kasutusse.

Laeval on teiste seas viibinud eesti sõjapõgenikud, kes Lääne-Saksamaalt suundusid Põhja-Ameerikasse.
Schafberg (Salzkammergut)

**Schafberg** on mägi Austria Salzburgi liidumaal. Paiknedes Põhja-Lubjakivialpide Salzkammerguti mägedes, kerkib Schafberg Wolfgangsee järve kaldalt.

## Turism

Suviti kulgeb 1893. aastal avatud ratasajamiga raudtee Schafbergbahn Wolfgangsee kaldal asuvast St. Wolfgang im Salzkammergutist tippu. Tipust avaneb panoraamvaade Salzkammerguti mägedele ja järvedele ning seal on ka 1862. aastal rajatud hotell Schafbergspitze.

## Galerii


 Aerial photo of Schafberg 2.JPG|Schafbergspitze
 Aerial photo of Schafberg 1.jpg|Vaade õhust tipule
 St. Gilgen - Schafberg, West-Panoramablick.JPG|Kõrts tipus


## Viited
Hannu Salama

**Hannu Sulo Salama** (sündinud 4. oktoobril 1936 Kouvolas) on soome kirjanik. Ta on kirjutanud ka pseudonüümi Aki Rautala all.

Kirjandusdebüüdi tegi ta 1961. aastal teosega "Se tavallinen tarina".

Eesti keeles on ilmunud tema novellikogu "Novellid" (Eesti Raamat 1985, tõlkija Endel Mallene). Selle läbivaks teemaks on soome tööinimese elu ja sõjajärgsete aastate eluolu.

Kõigi aegade suurima soomlase hääletusel 2004. aastal sai Hannu Salama 82. koha.

## Teoseid
* "Se tavallinen tarina" (1961)
* "Minä, Olli ja Orvokki"
* "Juhannustanssit" (1963)
* "Siinä näkijä missä tekijä" (1972)
* "Näkymä kuivaushuoneen ikkunasta" (1988)
* "Elämän opetuslapsia IV" (2004)

## Tunnustus
* 1975 – Põhjamaade Nõukogu kirjandusauhind
* 1975 – Pro Finlandia medal
* 1985 – Eino Leino auhind
* 1990 – Aleksis Kivi auhind
Veseta raudteejaam

**Veseta raudteejaam** on raudteejaam Lätis Jaunkalsnava–Veseta raudteel Aizkraukle piirkonna Vietalva vallas Veseta kruusakarjääris. 

Jaam asub Jaunkalsnava raudteejaamast 14 ja Riia jaamast 145 km kaugusel. Jaam on kasutusel üksnes kaubajaamana. Vesetas on kolm teed, lisaks veel haruteed. Üldiselt kasutab jaama riiklik aktsiaselts Latvijas dzelzceļš, ent 2014. aastal rajati ka harutee, mis hakkas teenindama A/S "RAFAELLO" valduses olevat karjääriosa. 

Veseta raudteejaam avati koos raudteega 1980. aastatel. 

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Aianduse tänav (Räpina)

**Aianduse tänav** on tänav Räpina linnas, paikneb linna lääneosas ning suunaga kirdest edelasse.

Tänav on linna piires 480 meetrit pikk ning kuni 9 meetrit lai. Aianduse tänav saab alguse Jõe tänava ristmikult, ristub Pargi põik tänavaga ning edela suunas kulgedes Sireli tänava ning Nooruse tänavaga. Peale linnapiiri jätkub tänav  Sillapää küla territooriumil kuni Kiudoski teeni. Aianduse tänav on paralleelne 150 meetri kaugusel voolava Võhanu jõega.

Aianduse tänava ja Võhandu jõe vahel (Pargi tn 32//Aianduse tn 4 ja 6) vahel asub endises Räpina mõisa pargis Räpina aianduskooli hoonekompleks kasvuhoonete ja aiandusaladega.

## Viited
Jõe tänav (Räpina)

**Jõe tänav** on tänav Räpina linnas, paikneb linna lääneosas ning suunaga kirdest edelasse.

Tänav on 700 meetrit pikk ning keskmiselt 13 meetrit lai. Jõe tänav saab alguse Pargi tänava ristmikult ning edela suunas kulgedes ristub Aianduse tänava, Apteegi tänava ja Põllu tänavaga. Tänav on osaliselt piiriks Räpina linna ja Sillapää küla vahel.
Peale linnapiiri jätkub tänav  Sillapää küla territooriumil Vana-Võru teena.

Jõe tänava ääres asuvad ühepereelamud, korterelamud ja mõned ärihooned. Jõe tn 8 paikneb Räpina Aianduskooli õpilaskodu ning Jõe 13 kooli üks hoonetest.

## Viited
Zellig Harris

**Zellig Sabbettai Harris** (23. oktoober 1909 Balta – 22. mai 1992) oli keeleteadlane.  

Ta sündis Ukrainas, kuid kui ta oli nelja-aastane, asus pere elama Ameerika Ühendriikidesse Philadelphia osariiki. 

Kui ta oli 14-aastane, läks omal soovil Palestiinasse.

Ta tegeles strukturaallingvistikaga.

## Teoseid
*1951. *Methods in Structural Linguistics*.
Louis Armand

**Louis Armand** (17. jaanuar 1905 Cruseilles – 30. august 1971 Villers-sur-Mer) oli prantsuse insener, suurfirma juht ja literaat.

Armand lõpetas mäenduse kõrgkooli. Teise maailmasõja ajal osales ta Prantsuse vastupanuliikumises. 1949. aastal sai ta riikliku raudteekorporatsiooni Société nationale des chemins de fer français peadirektoriks (kuni 1953). Aastatel 1958–1959 oli ta Euroopa Aatomienergiaühenduse president.

## Tunnustus
* Vabastusorden (1944)
*Valiti Prantsuse Akadeemia liikmeks (1963)

## Välislingid
Metsa tänav (Räpina)

**Metsa tänav** on tänav Räpina linnas, paikneb linna kesk- ja idaosas ning on suunaga edelast kirdesse.

Tänav on 710 meetrit pikk ja kuni 13 meetrit lai. Metsa tänav saab alguse Võõpsu maanteelt (Tartu–Räpina–Värska maantee), ristub kirde poole kulgedes Pärna, Kastani, Väikese ja Männi tänavaga. Tänav lõpeb Kuuse 1 kinnistu kohal, kus põhja poole suundudes algab Kuuse tänav.

Tänavat ääristavad kogu ulatuses ühepereelamud. Metsa tänav on lõpuosas Räpina linna ja Raigla küla vaheliseks piiriks.

## Viited
Philippe de Gaulle

**Philippe Henri Xavier Antoine de Gaulle** (28. detsember 1921 Pariis – 13. märts 2024) oli Prantsusmaa mereväelane (admiral, 1980) ja poliitik (senaator). 

Tema isa oli Prantsusmaa Viienda Vabariigi esimene president kindral Charles de Gaulle. Philippe lõpetas 1939. aastal Pariisis asuva katoliku kooli Collège Stanislas (samas koolis õppis ka tema isa). Mereväelasena võttis ta osa Teisest maailmasõjast. Pärast sõda jätkas mereväes teenimist. Läks pärast erruminekut 1982. aastal poliitikasse. 1986. aastal valiti ta Pariisi esindajana senatisse (oli senaator kuni 2004. aastani).

## Merevägi
Philippe de Gaulle kavatses astuda 1940. aastal kõrgemasse sõjamerekooli École navale, kuid Prantsusmaa okupeerimine muutis tema plaane. Juunis 1940 siirdus ta perega Inglismaale, kus astus Vaba Prantsusmaa Mereväkke. Teenis lahingulaevadel ja läbis mereväeohvitseride kursused Briti Kuninglikus Merekolledžis. Ta osales lahingus Atlandi pärast ja La Manche'i patrullimisel. 

Aastatel 1944–1945 võttis Philippe de Gaulle osa Prantsusmaa vabastamisest merejalaväe rühmakomandörina. Augustis 1944 osales ta Pariisi vabastamises. Kokku sai ta teises maailmasõjas kuus korda haavata.

Pärast sõda jätkas Philippe de Gaulle mereväes teenimist kuni 1982. aastani. Aastatel 1976–1977 oli ta Atlandi eskaadri komandör. Erru läks ta admirali auastmes Prantsusmaa mereväe peainspektori ametikohalt. 

## Auastmed

## Tunnustus

* Croix de guerre 1939–1945 
* Auleegioni rüütli klassi orden (1946)
* Auleegioni suurohvitseri klassi orden (1980)
* Ordre national du Mérite'i suurristi klassi orden (1984)
* Auleegioni suurristi klassi orden (2005)

### Välisriikide autasud
* Nõukogude Liidu Isamaasõja 1. järgu orden (1985)

### Auhinnad
*Prantsuse Akadeemia auhind (kindral de Gaulle'i kirjade ja märkmete publitseerimise eest) (1988)

## Teosed
* *De Gaulle* (1989) 
* *Mémoires accessoires 1921-1946* (1997)https://www.label-emmaus.co/fr/memoires-accessoires-1921-1946-21068457/
* *Mémoires accessoires 1947-1979* (2000)https://www.label-emmaus.co/fr/memoires-accessoires-1947-1979-31911506/
* *Les Trente Jours qui ont fait de Gaulle* (2002; kaasautor Michel Tauriac)
* *De Gaulle, mon père* (2003–2004; kaks köidet, kaasautor Michel Tauriac)
* *Mon père en images* (2006; kaasautor Michel Tauriac) 

## Viited

## Välislingid
Karja tänav (Räpina)

**Karja tänav** on tänav Räpina linnas, paikneb linna idaosas ning kulgeb läänest ida suunas.

Tänav on 950 meetrit pikk ning keskmise laiusega 13 meetrit. Karja tänav saab alguse Meeksi maanteelt (Räpina-Aravu tee), ristub ida suunas kulgedes Kastani tänava ja  Väike tänavaga ning lõpeb Kuuse tänava ristmikul, linna piiril. Tänav jätkub kinnistu sisese teena Räpina metskonna katastriüksusel Raigla küla territooriumil. Tänav on lõpuosas piiriks linna ja Raigla küla asustusüksuse vahel.

Tänava ääres paiknevad üksikud ühepereelamud koos abihoonetega, suures osas on tänav hoonestamata.  

## Viited
Eesti Tantsukunsti ja Tantsuhariduse Liit

**Eesti Tantsukunsti ja Tantsuhariduse Liit** (lühend: ETTL) on 2016. aastal 1996. aastal asutatud tantsuõpetajaid koondava Eesti Tantsuhariduse Liidu ja 2002. aastal asutatud nüüdis-, modern- ja džässtantsuga tegelejaid koondava Eesti Tantsukunstnike Liidu ühinemisel sündinud erialaliit.

Eesti Tantsukunsti ja Tantsuhariduse Liit korraldab kord aastas avaliku konkursi Gerd Neggo stipendiumi saaja leidmiseks. Projekti toetab Eesti Kultuurkapital.

## Viited

## Välislingid

* Eesti Tantsukunsti ja Tantsuhariduse Liidu veebisait
Juuluklased

**Juuluklased** (*Braconidae*) on putukate sugukond kiletiivaliste seltsist rippkehaliste rühmast, ülemsugukonnast *[[Ichneumonoidea]]*.

Nende vastsed on enamasti teiste putukate vastsete parasitoidid.

Sugukond jaotatakse 47 alamsugukonnaks rohkem kui 1000 perekonnaga ning vähemalt 17000 liigiga.

## Perekondi
**[[Blacus]]*
**[[Chelonus]]*
**[[Cotesia]]*
**[[Diospilus]]*
**[[Hymenochaonia]]*
**[[Meteorus]]*
**[[Spathius]]*

## Eesti liike
**[[Blacus nigricornis]]* (hiilamardika parasitoid)
**Cotesia glomerata* – kapsaliblika-juulukas (vastsed elavad suur-kapsaliblika rööbvikutes)
**[[Dinocampus coccinellae]]* – parasiteerib lepatriinulastel
**[[Diospilus capito]]* (on naeri-hiilamardika *Brassicogethes aeneus* vastseparasitoid)
**[[Diospilus oleraceus]]* (peitkärsakate endoparasitoid – leitud suvekuudel kõdra-peitkärsakate *Ceutorhynchus assimilis* vastsetest, sügiseti aga juure-peitkärsaka *C. pleurostigma* vastsetest)

## viited
Lars Norén

**Lars Norén** (õieti **Lars Göran Ingemar Norén**; 9. mai 1944 Stockholm – 26. jaanuar 2021 Stockholm) oli rootsi näitekirjanik, luuletaja ja teatrilavastaja.

Lars Norén oli tunnustatud ja armastatud nii kodu- kui ka välismaal. Teda peetakse tänapäeva suurkujuks ja tema loomingut võrreldakse näitekirjaniku August Strindbergi ja filmilavastaja Ingmar Bergmani loominguga.

Lars Norén debüteeris luuletajana 1960. aastatel. 1970. aastail sai temast nii näitekirjanik kui ka lavastaja. Aastail 1999–2007 töötas Kuninglikus Draamateatris, oli Riksteatri juht. Aastail 2009–2011 oli ta Göteborgi Folkteatri juht.

Lavastajana tõi ta teiste seas lavale Aischylose, Tšehhovi, Ibseni ja Shakespeare'i teoseid. 

Eesti keeles on tema teostest ilmunud "Öö on päeva ema. Vaikne muusika" (2004, sarjas "Loomingu Raamatukogu", tõlkinud Ülev Aaloe).

Lars Norén oli kolm korda abielus. Tema kolmas abikaasa oli näitleja Annika Hallin. Abielu kestis 2007–2013 ja sellest sündis laps. Esimesest abielust oli tal samuti laps.

Norén suri koroona (COVID-19) põhjustatud tüsistustesse 26. jaanuaril 2021, olles 76-aastane.

### Noréni näidendid [[Eesti teater|Eesti teatris]]
*"Ja anna meile varjud" (esietendus 27. detsembril 1993; Eesti Draamateater; lavastaja Mikk Mikiver)
*"Öö on päeva ema" (esietendus 19. augustil 2003; Tallinna Linnateater; lavastaja Terttu Savola)
*"Vaikne muusika" (2007; Eesti Draamateater; lavastaja Priit Pedajas)
*"Deemonid" (esietendus 19. septembril 2014; Vanemuine; lavastaja Andres Noormets)

## Tunnustus
*1985 – Kellgreni auhind
*1998 – Põhjamaade näitekirjandusauhind
*2003 – Rootsi Akadeemia Põhjamaade kirjandusauhind
*2017 – Selma Lagerlöfi auhind

## Viited

## Välislingid
*
Comet

**Comet** võib olla:
* Comet (Montana), asula Ameerika Ühendriikides Montana osariigis
* Comet (tank), Briti sõjamasin
Väike tänav (Räpina)

**Väike tänav** on tänav Räpina linnas. See paikneb linna idaosas ning kulgeb loodest kagusse.

Tänav on 530 meetrit pikk ning keskmise laiusega 11 meetrit. Väike tänav saab alguse Karja tänavalt, ristub kagusse kulgedes Rahu tänava ja Mäe tänavaga ning lõpeb Metsa tänava ristmikul. Tänav on paralleelne Kastani tänavaga.

Tänavat ääristavad kogu ulatuses eramud koos abihoonetega, kõnniteed puuduvad. 

## Viited
Mäe tänav (Räpina)

**Mäe tänav** on tänav Räpina linnas, paikneb linna idaosas ning algul suunaga loodest kagusse, hiljem pöördub kirde suunas.

Tänav on 690 meetrit pikk ning kuni 13 meetrit lai. Mäe tänav saab alguse Rahu tänavalt, ristub kagu suunas kulgedes Kase tänavaga ning lõpeb kirde suunas Väike tänava ristmikul. 

Tänavat ääristavad kogu ulatuses ühepereelamud koos abihoonetega, kõnniteed puuduvad. 

## Viited
Michael

**Michael** on mehenimi. Aramea ܡܝܟܐܝܠ (Mīkhāʼēl [miχaˈʔel]).

2021. aasta seisuga oli see Eestis populaarsuselt 443. mehenimi. 1. jaanuari 2021 seisuga oli Eestis eesnimi Michael 205 mehel. Kõige populaarsem oli eesnimi Michael vanuserühmas 0–4, kus neid oli 10 000 elaniku kohta 4,09. 

## Tuntud nime kandjaid
*Michael Jackson
*Michael Jordan
*Michael Phelps
*Michael Schumacher
*Michael Shanks
*...

## Vaata ka
*Mihkel
*Miikael

## Viited

## Välislingid
*
Annika Hallin

**Annika Susanne Hallin** (sündinud 16. veebruaril 1968 Stockholmis) on rootsi seriaali- ja filminäitleja.

Ta õppis näitlemist aastail 1995–1999 Rootsi Riiklikus Miimika- ja Näitekunstikoolis (rootsi Teaterhögskolan i Stockholm).

Annika Hallin on teiste seas tuntud Annika Giannini rolliga Stieg Larssoni "Millenniumi-triloogial" põhinevates filmides "Lohetätoveeringuga tüdruk", "Tüdruk, kes mängis tulega" ja "Purustatud õhuloss". 

Ta oli abielus (2007–2013) näitekirjaniku ja lavastaja Lars Noréniga. Neil on ühine tütar. 

## Viited

## Välislingid
*
Nahuel Guzmán

**Nahuel Ignacio Guzmán** (sündinud 10. veebruaril 1986 Rosarios) on Argentina jalgpallur, kes mängib väravavahina Mehhiko kõrgliiga klubis Tigres UANL.

Ta alustas klubikarjääri kodulinna klubis Newell's Old Boys, mille põhimeeskonnas debüteeris ta 2006. aastal. 2013. aastal tuli ta Newell's Old Boysiga Argentina meistriks.

2014. aastal siirdus ta Tigres UANL-i. Ta on klubiga tulnud neli korda Mehhiko meistriks. Kolmel korral on Guzmán valitud Mehhiko kõrgliiga hooaja sümboolsesse koosseisu. 2020. aastal võitis ta Tigres UANL-iga CONCACAF-i Meistrite Liiga. Samal hooajal valiti ta Meistrite Liiga hooaja parimaks väravavahiks ja hooaja sümboolsesse koosseisu.

2003. aastal võitis Guzmán Argentina kuni 17-aastaste koondisega noorte maailmameistrivõistlustel pronksmedali. Argentina jalgpallikoondises debüteeris ta 2014. aastal. Ta on kuulunud Argentina koondisse 2015. aasta Copa Américal, 2016. aasta Copa América Centenariol ja 2018. aasta maailmameistrivõistlustel.

## Saavutused
;Newell's Old Boys
*Primera División: 2013 Final
;Tigres UANL
*Liga MX: Apertura 2015, Apertura 2016, Apertura 2017, Clausura 2019
*Campeón de Campeones: 2016, 2017, 2018
*CONCACAF-i Meistrite Liiga: 2020
*Campeones Cup: 2018
Rafael Carioca

**Rafael de Souza Pereira** (tuntud kui **Rafael Carioca**; sündinud 18. juunil 1989 Rio de Janeiros) on Brasiilia jalgpallur, kes mängib kaitsva poolkaitsjana Mehhiko kõrgliiga klubis Tigres UANL.

Ta alustas klubikarjääri Brasiilia klubis Grêmio, mille põhimeeskonnas debüteeris ta 2008. aastal.

2008. aasta detsembris sõlmis ta viieaastase lepingu Venemaa kõrgliiga klubiga Moskva Spartak. 2010. aasta hooajal mängis ta laenul Brasiilia kõrgliiga klubis Vasco da Gama.

Aastatel 2014–2017 mängis Rafael Carioca Brasiilia kõrgliigas Atlético Mineiro ridades. 2014. aastal võitis ta klubiga Brasiilia karika. 2015. aastal valiti ta Brasiilia kõrgliiga hooaja sümboolsesse koosseisu.

2017. aasta augustis siirdus ta Tigres UANL-i. Kahel korral on ta klubiga tulnud Mehhiko meistriks. 2020. aastal võitis ta klubiga CONCACAF-i Meistrite Liiga.

## Saavutused
;Atlético Mineiro
*Copa do Brasil: 2014
*Campeonato Mineiro: 2015, 2017
;UANL
*Liga MX: Apertura 2017, Clausura 2019
*Campeón de Campeones: 2018
*CONCACAF-i Meistrite Liiga: 2020
*Campeones Cup: 2018
Anija vald (täpsustus)

**Anija vald** on mitme üksteisele järgneva valla nimi:
* Anija vald (Harju-Jaani kihelkond)
* Anija vald (1939)
* Anija vald (2002)
* Anija vald, moodustatud 2017. aastal
QAnon

**QAnon** on vandenõuteooria, mille kohaselt juhib Ameerika Ühendriike salajane pedofiilidest, satanistidest ja inimsööjatest koosnev grupp.

QAnon oli USA-s levinud peamiselt aastatel 2018–2020, olles Pizzagate'i vandenõuteooria edasiarendus ja laiendus. 

2021. aasta 6. jaanuaril osalesid sajad selle teooria pooldajad USA Kapitooliumi ründamisel. 

## Viited
Abtenau

**Abtenau** on turulinn *(Marktgemeinde)* Austria Salzburgi liidumaa Halleini ringkonnas. Omavalitsus asub Tennengaus Lammertalis Lammeri jõe ääres, u. 45 km Salzburgist lõunas ja hõlmab kogu Lammertali keskosa.

Omavalitsus koosneb 23 külast: Abtenau, Au, Döllerhof, Erlfeld, Fischbach, Gseng, Hallseiten, Kehlhof, Leitenhaus, Lindenthal, Möselberg, Pichl, Rigaus, Salfelden, Schorn, Schratten, Seetratten, Seydegg, Stocker, Unterberg, Wagner, Waldhof, Wegscheid.

## Sõpruslinnad

* Big Bear Lake (California, Ameerika Ühendriigid)
* Münster (Hessen, Saksamaa)

## Viited
Nurmi

**Nurmi** on küla (*mazciems*) Lätis Valmiera piirkonnas Naukšēni vallas. 

Asula on tekkinud endise Nurmi mõisa (*Nurmis*) keskuse juurde. Aastail 2009–2021 kuulus küla Naukšēni piirkonda.

Külas asuv Nurmi keskaegne kalmistu on regionaalse kaitse all olev muinsusmälestis. Seal asub Nurmi bussipeatus. 

Looduskaitse all on harilik elupuu kõrgusega 20 ja ümbermõõduga 1,5 meetrit, raagremmelgas kõrgusega 20 ja ümbermõõduga 2,8 meetrit ning kolm pärna.

2007. aastal oli külas 24 elanikku.

## Viited
Mikael Raihhelgauz

**Mikael Raihhelgauz** (sündinud 13. aprillil 1999) on Eesti esseist ja matemaatik.

Ta on õppinud Audentese Erakoolis ja lõpetanud 2017. aastal Tallinna Reaalkooli hõbemedaliga. 2020. aastal lõpetas ta Tartu Ülikooli matemaatika bakalaureuseõppe, tema bakalaureusetöö pealkiri oli "Dirichlet' protsess" (juhendaja Jüri Lember, retsensent Märt Põldvere) ja 2022. aastal kaitses samas ülikoolis matemaatilise statistika magistritöö "Bayesi segumudelid tiheduse hindamiseks".

Ta on töötanud Kõrgema Usuteadusliku Seminari arendusjuhina teadustegevuse alal ning 2022–24 analüütikuna Mõttekojas Praxis.

## Tunnustus
* Projekti "Eesti Vabariik 100" raames toimunud esseekonkursi "Eesti loost ja lootusest" võitja
* 2018 Sirbi laureaat
* 2021 Ants Orase nimeline kirjanduskriitika auhind ("Spontaanne tants või juhuslik ekslemine?" (Rein Raua romaan "Päikesekiri", Looming 2021, nr 10))

## Isiklikku
Tal on vene, ukraina, udmurdi ja juudi päritolu, emakeeleks vene keel, eesti keelt hakkas õppima kuueaastaselt.

## Viited
Suurusjärk

**Suurusjärk** on matemaatikas skalaarse suuruse kuuluvus teatavasse fikseeritud vahemikku. Näiteks 106 näitab kuuluvust vahemikku 5×105 kuni 5×106. 

Kui suuri arve väljendatakse standardkujul  *a*×10*n* (kus *a* on mingi arv 1 ja 10 vahel), siis näitab suurusjärku astendaja *n*.  Näiteks arvu 3,8×107 suurusjärk on 7. Selles tähenduses mõistetakse suurusjärku ka  väljendites „suurusjärgu võrra suurem“ (ehk ümmarguselt 10 korda suurem), „mitu suurusjärku väiksem“, „samas suurusjärgus“, s.t  vahemikus (1*n*.

Füüsikalise suuruse mõõtühiku suurusjärku väljendatakse harilikult detsimaaleesliitega, näiteks 103 meetrit on kilomeeter.

Üldkeeles kasutatakse väljendeid „on samast suurusjärgust, sama suurusjärku“ valdavalt tähenduses „on (ligikaudu, ligilähedalt, enam-vähem) niisama suur või samasuurune“.

Kas väljendiga „samas suurusjärgus“ mõeldakse ligilähedase suurusega arvu või arvu 10 astme vahemikus, selgub harilikult kontekstist.

## Viited
Oja tänav (Räpina)

**Oja tänav** on tänav Räpina linnas, paikneb linna lääneosas ning suunaga kagust kirdesse.

Tänav on 560 meetrit pikk ning kuni 11 meetrit lai. Oja tänav saab alguse Tartu maanteelt (Tartu–Räpina–Värska maantee) ning tänava-ala lõpeb kruusateena loodes Räpina linna ja Köstrimäe küla piiril. Tänav muutub seal avaliku kasutusega teeks, mis pöördub kirde suunas. Ristuvaid tänavaid ei ole.

Tänava ääres paiknevad ühepereelamud abihoonetega, kõnniteid rajatud ei ole. Oja tänava lõpp on hoonestamata, seal asuvad maatulundusmaad.

## Viited

## Välislingid
*Vaade Tartu maantee ja Oja tänavate ristmikule
Tautogramm

**Tautogramm** (kreeka *tauto gramma* 'sama täht') on tekst, kus kõik sõnad algavad sama tähega.

## Välislingid
*Priit Põhjala: "Keelekaste: Piano pianissimo" Õpetajate Leht, 2. oktoober 2020
Kodalukk

**Kodalukk** on läbinisti puidust lukk, mis koosneb puitkorpusest ja puust valmistatud tihvtidest ehk karadest, mille puhul on tegemist lahtise keeltappsüsteemiga. 
 
Riivi sees on hambad, mille vahele tihvtid langevad. Tihvti sees on sälk ehk tapipesa kammitaolise võtme jaoks. Luku avamiseks lükatakse võti luku sisse ja tõstetakse võtme abil tihvtid üles. Selle tagajärjel riiv vabaneb ja seda saab liigutada. Sulgemise põhimõtte järgi nimetatakse seda lükandriiviga lukuks.  

Eestis ja mujal põhjamaades kasutati umbriiviga lukkusid, mis kinnitati väljapoole ust. Umbriiviga luku puhul on üleval pool riivi tihvtide sees väljalõige võtme jaoks, mistõttu tuleb lukku avada kahe käega. 

Lõuna-Euroopas, Aafrikas ja Lähis-Idas olid levinud õõnesriiviga lukud. Õõnesriiviga lukul on riivi sees soon, kuhu pistetakse võti sisse ning tõstetakse riivi sisse ulatuvad tihvtid üles. Selline lukk on avatav ühe käega. Seetõttu paigaldati need lukud ukse siseküljele. Ukse sees oli auk, kust pisteti käsi koos võtmega sisse. 

## Ehitus
Kodaluku võtme pii kõrgus ja riivipesade sügavus peab olema võrdne. See lihtne põhitõde võib aga valmistamisel osutuda komistuskiviks. Võti peab tõstma muuke nii palju, et need riivipesadest vabaneksid. Võib tõsta ka rohkem, aga kui mõne vanaaegse lahenduse puhul liiga palju muuke kergitada, siis võivad need alt uuesti luku riivistada. Tänapäevaste masinatega töötavad puutöömeistrid rõhutavad tihti, et nendega on võimalik kodalukk paari tunniga valmis teha ja seejuures üsna täpselt ning vanaaegseid detailidevahelisi lokse arvestamata. Samas võib sellisel moel töö teostamine põhjustada luku kinnikiilumise. 

## Ajalugu
Kodalukud olid tuntud ennevanasti üle maailma. Puitlukud olid tuntud juba vanas Egiptuses ja Kreekas. Ilmselt tänu viikingite rännuretkedele meist lõuna pool asuvatele maadele jõudsid teadmised puitlukkude valmistamisest ka meie aladele. Puidust lukkude valmistamise tarkusi anti põlvest põlve edasi. (3)
 
Eestis kasutati kodalukke tõenäoliselt viikingiajast alates. Elamuid ei lukustatud, küll aga aitu, kus talletati pere kogu aasta toiduvarusid. Talumees sai kodaluku valmistamisega iseseisvalt hakkama, kasutades insenerlikku mõtlemist ja pannes laialt levinud skandinaavia-pärase lukutüübi valmistamisse tihti oma isikupärase „kriuka“. Eesti Rahva Muuseumis ning ka teiste muuseumide kogudes leidub väliselt sarnase muljega kodalukke, mis on täiesti erineva siseehitusega. 
 
## Viited
Kalda tänav (Räpina)

**Kalda tänav** on tänav Räpina linnas, paikneb linna lääneosas ning suunaga kagust kirdesse.

Tänav on 160 meetrit pikk ning kuni 12 meetrit lai. Kalda tänav saab alguse Tartu maanteelt (Tartu–Räpina–Värska maantee) ning tänav lõpeb umbtänavana loodes Kalda tn 14 hoonestamata krundi kohal Räpina linna ja Köstrimäe küla piiri lähedal. Ristuvaid tänavaid ei ole.

Tänava ääres asuvad kinnistud on heakorrastatud, neil paiknevad ühepereelamud abihoonetega. Tänavavalgustus on paigaldatud, kõnniteid rajatud ei ole. 

## Viited

## Välislingid
*Vaade Kalda tänavale põhja suunas
William Carvalho

**William Silva de Carvalho** (sündinud 7. aprillil 1992 Luandas) on Angola sündinud Portugali jalgpallur, kes mängib kaitsva poolkaitsjana Hispaania kõrgliiga klubis Real Betis ja Portugali jalgpallikoondises.

Ta alustas klubikarjääri Lissaboni Sportingus, mille noorteakadeemiaga liitus 2005. aastal. Klubi põhimeeskonnas debüteeris ta 2011. aasta aprillis. Hooaja 2011–12 esimeses pooles mängis ta laenul Portugali tugevuselt kolmanda liiga klubis Fátima ja seejärel aastatel 2012–2013 Belgia kõrgliiga klubis Cercle Brugge. Sportingusse naasis ta hooajal 2013–14 ning valiti samal hooajal Portugali kõrgliiga parimaks noormängijaks. 2014. aastal valiti ta lisaks Sportingu aasta mängijaks.

2018. aasta juulis sõlmis ta viieaastase lepingu Real Betisega.

2015. aastal võitis Carvalho Portugali kuni 21-aastaste koondisega Euroopa omavanuste meistrivõistlustel hõbemedali ning Carvalho valiti turniiri parimaks mängijaks. Portugali jalgpallikoondises tegi ta debüüdi 2013. aasta novembris MM-i valikmängus Rootsi vastu. Koondisekarjääri esimese värava lõi ta 13. novembril 2016 MM-i valikmängus Läti vastu. 2016. aastal tuli Portugali koondisega Euroopa meistriks. Ta on kuulunud Portugali koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril ja 2018. aasta maailmameistrivõistlustel.

## Saavutused
;Sporting
*Taça de Portugal: 2014–15
*Taça da Liga: 2017–18
Sulo Nurmeots

**Sulo Nurmeots** (27. oktoober 1950 – 4. veebruar 2021) oli eesti ja seto kultuuri- ning omavalitsustegelane.

Ta sündis Poloda nulga Selise külas, kus elas kogu elu. Ta õppis Igrise algkoolis, lõpetas 1966. aastal Mikitamäe 8-klassilise Kooli ja aastal 1970 Väimela näidissovhoostehnikumi.

## Tegevus setu kultuurielus
Ta laulis 30 aastat leelokooris Helmine, millest 25 aastat juhendajana. Ta on laulnud ka leelokoorides Leiko ja Kuldatsäuk ning tantsinud seto rahvatantsurühmas Hõbehall.

1999–2000 oli ta Setomaa ülemsootska ja seejärel Seto Kuningriigi kroonikogu liige (sootska). Lisaks oli ta neljateistkümnel korral Seto kuningriigi sõjaväe ülemjuhataja (*sõasuurõmb*) ja juhatas Seto kuningriigi päevadel sõjaväeparaadi.

Ta valiti Mikitamäe vallavolikogu liikmeks kõigil kohalike omavalitsuste volikogude valimistel 1993. aastast kuni valla liitmiseni Setomaa vallaga 2017. aastal.

Ta oli Keskerakonna liige alates maist 1997. 

## Tunnustus
*2019 Anne Vabarna nimeline omakultuuripreemia olulise panuse eest seto pärimuskultuuri hoidmisel

## Viited
Koidu tänav (Räpina)

**Koidu tänav** on tänav Räpina linnas, paikneb linna põhjaosas ning suunaga lõunast põhja.

Tänav on 390 meetrit pikk ning kuni 15 meetrit lai. Koidu tänav saab alguse Vabaduse tänavalt (Tartu–Räpina–Värska maantee) ning tänav lõpeb põhja pool Pääsu tänava ristmikul. Tänav kulgeb paralleelselt Räpina paisjärve kaldaga, ristuvaid tänavaid ei ole.

Tänava ääres asuvad kinnistud on heakorrastatud, neil paiknevad ühepereelamud abihoonetega. Tänavavalgustus ja kõnniteed puuduvad. 

## Viited

## Välislingid
*Vaade Koidu tänavale põhja suunas
Luha tänav (Räpina)

**Luha tänav** on tänav Räpina linnas, paikneb linna lõunaosas ning põhiosas suunaga loodest kagusse.

Tänav on 240 meetrit pikk ning kuni 14 meetrit lai. Luha tänav saab alguse Apteegi tänavalt ning tänav lõpeb Võru maantee (Võru–Räpina maantee) ristmikul. Ristuvaid tänavaid ei ole. Tänav on paralleelne Võhandu jõe kaldaga, kaugus alla 100 meetri.

Tänava ääres asuvad kinnistud on heakorrastatud, neil paiknevad ühepereelamud abihoonetega. Tänavavalgustust ega kõnniteid rajatud ei ole. 

## Viited

## Välislingid
*Vaade Luha tänavale kagu suunas
Männi tänav (Räpina)

**Männi tänav** on tänav Räpina linnas, see paikneb linna idaosas ning kulgeb suunaga kagust loodesse.

Tänav on 135 meetrit pikk ja kuni 12 meetrit lai. Männi tänav saab alguse Metsa tänavalt ning on umbtänav, mis lõpeb Männi tänav 3 kinnistu juures. Ristuvaid tänavaid ei ole.

Tänava ääres asuvad kinnistud on heakorrastatud, seal paikneb kaks eramut abihoonetega. Tänavavalgustus on rajatud, kõnniteed ei ole. 

## Viited

## Välislingid
*Vaade Männi ja Metsa tänava ristmikult
Nooruse tänav (Räpina)

**Nooruse tänav** on tänav Räpina linnas, paikneb linna lõunaosas ning suunaga kagust loodesse.

Tänav on 270 meetrit pikk ning kuni 10,5 meetrit lai. Männi tänav saab alguse Jõe tänava ristmikult ning lõpeb Aianduse tänava ristmikul põhja pool. Ristuvaid tänavaid ei ole.

Tänava ääres asuvad kaks korterelamut ja aadressil Nooruse 1 Räpina aianduskooli õpilaskodu. Tänavavalgustus on rajatud, kõnniteed ei ole. 

## Viited

## Välislingid
*Vaade Nooruse tänavale loode suunas
Nurme tänav (Räpina)

**Nurme tänav** on tänav Räpina linnas, paikneb linna lõunaosas ning suunaga idast läände.

Tänav on 215 meetrit pikk ja kuni 11 meetrit lai. Nurme tänav saab alguse Apteegi tänava ristmikult ning lõpeb Põllu tänava ristmikul lääne pool. Keskosas ristub põhjapoolse Kaare tänavaga.

Tänava põhjaküljel asuvad ühepereelamud, lõunaküljel on osaliselt hoonestamata kinnistud. Tänavavalgustust ja kõnniteed ei ole rajatud. 

## Viited

## Välislingid
*Vaade Nurme tänavale lääne suunas
Põllu tänav (Räpina)

**Põllu tänav** on tänav Räpina linnas, paikneb linna lõunaosas ning suunaga põhjast lõunasse.

Tänav on 285 meetrit pikk ning kuni 12 meetrit lai. Põllu tänav saab alguse Jõe tänav ja Apteegi tänava ristmikult ning  lõpeb Nurme 10 kohal, kus ida poole pöördudes algab Nurme tänav. Ristuvaid tänavaid ei ole.

Tänava ääres asuvad ühepereelamud. Tänavavalgustus on paigaldatud, kõnniteed ei ole rajatud. 

## Viited

## Välislingid
*Vaade Põllu tänavale lõuna suunas
Õllepäev

**Õllepäev** on Ameerika Ühendriikide California osariigi Santa Cruzi linnas 2007. aasta 5. augustil alguse saanud traditsiooniline meelelahutusüritus. Kuni 2012. aastani peeti seda iga aasta 5. augustil, pärast seda on see olnud igal aastal esimesel augustireedel toimuv üritus.

## Viited
Sireli tänav (Räpina)

**Sireli tänav** on tänav Räpina linnas, paikneb linna lõunaosas ning suunaga põhjast lõunasse.

Tänav on 280 meetrit pikk ning kuni 10 meetrit lai. Sireli tänav saab alguse Aianduse tänava ristmikult ning lõpeb Jõe tänava ristmikul lõuna pool. Ristuvaid tänavaid pole.

Tänaval asuvad peamiselt ühepereelamud ja korterelamud, aadressil Sireli 3 paikneb Räpina aianduskooli õpilaskodu. Tänavavalgustus on paigaldatud, kõnnitee on rajatud tänava alguses. 

## Viited

## Välislingid
*Vaade Sireli tänava algusest lõuna suunas
Al Ahly SC

**Al Ahly Sporting Club** on Egiptuse spordiklubi, mis tegutseb riigi pealinnas Kairos. See on eelkõige tuntud tänu oma jalgpallimeeskonnale, mis mängib riigi kõrgliigas. Klubi on asutatud 24. aprillil 1907.

## Jalgpallimeeskond
Al Ahly on enim meistritiitleid võitnud jalgpalliklubi maailmas. Egiptuse meistriks on see tulnud 42 korda ehk võitnud umbes kaks kolmandikku kõigist Egiptuse meistritiitlitest. Egiptuse karikas on võidetud 37 korda ja Egiptuse superkarikas 11 korda. CAF-i Meistrite Liiga on võidetud üheksa korda, millega on see kõige edukam klubi Aafrikas. Lisaks on kuus korda võidetud CAF-i Meistrite Liiga. Korduvalt on osaletud klubide maailmameistrivõistlustel, parimaks tulemuseks on kolmas koht 2006. ja 2020. aastal.

### Praegune koosseis

### Saavutused
* Egiptuse kõrgliiga (45): 1948–49, 1949–50, 1950–51, 1952–53, 1953–54, 1955–56, 1956–57, 1957–58, 1958–59, 1960–61, 1961–62, 1974–75, 1975–76, 1976–77, 1978–79, 1979–80, 1980–81, 1981–82, 1984–85, 1985–86, 1986–87, 1988–89, 1993–94, 1994–95, 1995–96, 1996–97, 1997–98, 1998–99, 1999–2000, 2004–05, 2005–06, 2006–07, 2007–08, 2008–09, 2009–10, 2010–11, 2013–14, 2015–16, 2016–17, 2017–18, 2018–19, 2019–20, 2022-23, 2023-24, 2024–25
* Egiptuse karikas (37): 1923–24, 1924–25, 1926–27, 1927–28, 1929–30, 1930–31, 1936–37, 1939–40, 1941–42, 1942–43, 1944–45, 1945–46, 1946–47, 1948–49, 1949–50, 1950–51, 1952–53, 1955–56, 1957–58, 1960–61, 1965–66, 1977–78, 1980–81, 1982–83, 1983–84, 1984–85, 1988–89, 1990–91, 1991–92, 1992–93, 1995–96, 2000–01, 2002–03, 2005–06, 2006–07, 2016–17, 2019–20
* Egiptuse superkarikas (11): 2003, 2005, 2006, 2007, 2008, 2010, 2011, 2014, 2015, 2017, 2018
* CAF-i Meistrite Liiga (9): 1982, 1987, 2001, 2005, 2006, 2008, 2012, 2013, 2020
* CAF-i Karikavõitjate karikas (4): 1984, 1985, 1986, 1993
* CAF-i Konföderatsiooni karikas (1): 2014
* CAF-i Superkarikas (6): 2002, 2006, 2007, 2009, 2013, 2014
* Araabia Superkarikas (2): 1997, 1998

## Välislingid
* Klubi koduleht (*inglise keeles*)
Natália Kelly

**Natália Kelly** (sündinud 18. detsembril 1991 Hartfordis) on Ameerika-Austria laulja. Ta esindas 2013. aasta Eurovisiooni lauluvõistlusel Austriat lauluga "Shine". Laul ei pääsenud poolfinaalist edasi, saavutades 27 punktiga 14. koha.

## Viited

## Välislingid
*
Borja Iglesias

**Borja Iglesias Quintas** (sündinud 17. jaanuaril 1993 Compostelas) on Hispaania jalgpallur, kes mängib ründajana Hispaania kõrgliiga klubis Real Betis.

Hooajal 2012–2013 mängis ta Villarreali kolmandas meeskonnas Hispaania tugevuselt neljas liigas, kus ta lõi 11 väravat.

Aastatel 2013–2017 mängis ta Celta de Vigo reservmeeskonnas Hispaania tugevuselt kolmandas liigas kokku neli hooaega, lüües igal hooajal vähemalt 12 väravat ning viimasel koguni 34 väravat. Sellele vaatamata pääses ta Celta de Vigo meeskonnas Hispaania kõrgliigas väljakule vaid ühes kohtumises hooajal 2014–15. Hooajal 2017–18 mängis ta Celta de Vigost laenul Hispanaania esiliiga klubis Real Zaragoza, lüües 22 väravat.

2018. aasta juulis sõlmis ta lepingu Hispaania kõrgliiga klubiga RCD Espanyol. Esimese värava Hispaania kõrgliigas lõi ta 26. augustil 2018 mängus Valencia vastu. Kokku lõi ta hooajal 2018–19 Hispaania kõrgliigas 17 väravat.

2019. aasta augustis siirdus ta Real Betisesse, kellega sõlmis viieaastase lepingu.
Ricardo Horta

**Ricardo Jorge Luz Horta** (sündinud 15. septembril 1994 Sobredas) on Portugali jalgpallur, kes mängib äärepoolkaitsjana Portugali kõrgliiga klubis SC Braga.

Aastatel 2004–2011 kuulus ta Lissaboni Benfica noorteakadeemiasse.

2011. aastal liitus ta Vitória de Setúbaliga, mille põhimeeskonnas debüteeris ta Portugali kõrgliigas 2013. aastal. Hooajal 2013–14 lõi ta Portugali kõrgliigas seitse väravat.

2014. aasta juulis sõlmis ta lepingu Hispaania kõrgliiga klubiga Málaga. 2016. aasta juulis läks ta Málagast laenule Bragasse ning aasta hiljem sõlmis ta Bragaga püsiva lepingu.

2015. aastal võitis Horta Portugali kuni 21-aastaste koondisega Euroopa omavanuste meistrivõistlustel hõbemedali. Portugali jalgpallikoondises debüteeris ta 7. septembril 2014 EM-i valikmängus Albaania vastu.

## Saavutused
;Braga
*Taça da Liga: 2019–20; teine koht: 2016–17
Kaitsevägede Staabi III osakond

## Juhid ja töötajad

# 1929 - Elias Kasak, osakonna ülem.
# 1929 - Aleksander Kulgver, osakonna ülema abi.
# 1929 - Karl-Eduard Jamul, sekretär.
# 1929 - Oskar Luppe, käskudetäitja ohvitser.
# 1929 - Ervin Hans Krummets, kirjutaja.
# 1929 - Elfriede Peterson, masinakirjutaja.
# 1932 - Vidrik Sibul, staabiohvitser.
Rolando

**Rolando Jorge Pires da Fonseca** (tuntud lihtsalt kui **Rolando**; sündinud 31. augustil 1985 São Vicentel) on Roheneemesaartel sündinud Portugali jalgpallur, kes mängib keskkaitsjana Portugali kõrgliigaklubis SC Braga.

Ta alustas klubikarjääri Belenenseses, mille meeskonnas debüteeris ta Portugali kõrgliigas hooajal 2004–05.

2018. aasta aprillis sõlmis ta lepingu Portugali suurklubiga Porto. Ta tuli Portoga kolm korda Portugali meistriks ja võitis hooajal 2010–11 UEFA Euroopa Liiga.

2013. aasta jaanuaris läks ta Portost laenule Itaalia kõrgliigaklubisse Napoli. Hooajal 2013–2014 mängis Itaalia kõrgliigas laenul Milano Interis. Hiljem ta Porto meeskonda enam ei pääsenudki ning hooajal 2014–15 teises pooles laenul Belgia kõrgliigaklubis Anderlecht.

Aastatel 2015–2019 mängis Prantsusmaa kõrgliigas Marseille Olympique'i ridades.

2020. aasta veebruaris naasis Rolando Portugali kõrgliigasse, sõlmides lepingu Bragaga.

Portugali jalgpallikoondises debüteeris Rolando 11. veebruaril 2009 sõprusmängus Soome vastu. Ta kuulus Portugali koondisse 2010. aasta maailmameistrivõistlustel ja 2012. aasta Euroopa meistrivõistlustel.

## Saavutused
;Porto
*Primeira Liga: 2008–09, 2010–11, 2011–12
*Taça de Portugal: 2008–09, 2009–10, 2010–11
*Supertaça Cândido de Oliveira: 2009, 2010, 2011, 2012
*UEFA Euroopa Liiga: 2010–11
*UEFA Superkarikas: Teine koht 2011
*Taça da Liga: Teine koht 2009–10
;Anderlecht
*Belgia karikas: Teine koht 2014–15
;Marseille
*Coupe de France: Teine koht 2015–16
*UEFA Euroopa Liiga: Teine koht 2017–18

## Välislingid
Sulev Kannimäe

**Sulev Kannimäe** (sündinud 16. juunil 1955 Kiviõlis) on Eesti poliitik, ta on aastast 2010 Reformierakonna liige. Ta on 28. jaanuarist 2021 Riigikogu (XIV koosseisu) liige.

Ta on lõpetanud 1973. aastal Tallinna 20. Keskkooli ja 1978. aastal Õisu Toiduainetetööstuse Tehnikumi. 1994. aastal lõpetas ta Eesti Maaülikooli põllumajandusökonoomika ja juhtimise erialal.

Ta töötas aastatel 1978–1981 Tallinna Limonaaditehases vanemmeistrina. Aastatel 1982–1985 oli ta Võhma Lihakombinaadis tsehhijuhataja, 1985–1992 J. Gagarini nimelises Näidissovhoostehnikumis tsehhijuhataja, 1992–1998 AS Kalvori juhataja. Aastatel 1999–2008 oli ta Viiratsi abivallavanem, 2009–2013 Viiratsi vallavanem. Aastatel 2008–2009 oli ta Viljandi Linnavalitsuse peaspetsialist, 2013–2017 oli ta Viljandi abivallavanem, 2018–2021 Viljandi Linnahoolduse juhataja.

26. jaanuarist 2021 on ta Riigikogu (XIV koosseisu) liige (Maido Ruusmanni asemel).

2021. aastal oli üks seitsmest Riigikogu õiguskomisjoni liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Marek Jürgenson (Keskerakond), Jaanus Karilaid (Keskerakond), Tarmo Kruusimäe (Isamaa), Urve Tiidus (Reformierakond) ja Vilja Toomast (Reformierakond). Otsustati, et abieluvõrdsus on ühetaoliselt tagatud kõigile abieluvõimelistele isikutele.

2022. aasta novembris püüdis ta Riigikogus katuserahade jagamisel kantida raha oma suvekodu juurde valgustuslampide muretsemiseks. Pärast loo ilmumist pani mehe koduerakond Reformierakond käe ette.

## Isiklikku
Ta on abielus ning tal on kaks poega ja tütar. Tema hobid on reisimine ja tervisesport.

Ta elab Uusna külas ja tal on suvila Mähma külas.

## Viited
Danõlo Halõtskõi orden

**Danõlo Halõtskõi orden** (ukraina keeles *орден Данила Галицького*) on Ukraina riiklik teenetemärk. 

Orden on asutatud 20. veebruaril 2003.

## Galerii

У Збройних Силах України завершено змагання на кращий артилерійський підрозділ (30623293661).jpg|Näidis


## Viited
Viini Linnahall

**Viini Linnahall** (saksa keeles: **Wiener Stadthalle**; ) on mitmeotstarbeline sisehall Viinis Austrias. 

Halli ehitati aastatel 1953–1958. See on Austria suurim sisehall, mis mahutab umbes 16 152 inimest.  

Hallis peeti 2015. aasta Eurovisiooni lauluvõistlus. 

## Välislingid

* Koduleht
Larne

**Larne** (iiri keeles *Latharna*) on Põhja-Iiri sadamalinn, mis asub Antrimi maakonna idarannikul. Linnas elab alla paarikümne tuande elaniku.

## Välislingid
Ulsteri inglise keel

**Ulsteri inglise keel** (ulsteri šoti keeles *Ulstèr Inglis*, iiri keeles *Béarla Ulaidh*) on inglise keele sügava aktsendiga murre, mida räägitakse kõikjal Põhja-Iirimaal, eelkõige Ulsteris. Murdele on mõju avaldanud ulsteri iiri keel ja ulsteri šoti keel.

## Vaata ka
*Ulsteri šoti keel
Ulsteri šoti keel

**Ulsteri šoti keel** (kohalikult *Ulstèr-Scotch*, iiri keeles *Albainis Ulaidh*, inglise keeles *Ulster Scots* või *Ulster-Scots*) on šoti keele murre, mida räägivad põhiliselt Ulsteri šotlased Põhja-Iiris, eelkõige Ulsteri rannikualadel, mis jäävad Põhjaväina äärde.

## Vaata ka
*Ulsteri iiri keel
*Ulsteri inglise keel
Hipster

**Hipsterlust** seostatakse valdavalt noorte loominguliste inimestega, kes ihkavad autentsust. Hipsterlus on üks subkultuure. Hipsteri mõiste pärineb ingliskeelsest omadussõnast *hip*, mis tähendab "teadmuses olema", samuti "lahedust". 1940. aastatel olid hipsterid seotud eelkõige afroameerika džässikultuuriga, kuid 2000. aastatel võeti mõiste kasutusele uue noortekultuuri tähistamiseks. 

## Iseloomulikku
Hipsterit on raske määratleda, kuna pole kindlat, piiratud omaduste kogumit, mis teda identifitseeriks, samuti ei nimeta reeglina ka inimene ise end hipsterina. Hipsterlus väljendub vastuoluliselt teatavate keskklassile vastanduvate, samas omaste  tarbimisharjumuste, riietusstiili, käitumise ja kunstieelistustega. Piirkonniti võivad tunnused väljenduda erinevalt, seega on nii üleilmsed kui ka kohalikud hipsteri figuuriga seostatavad elemendid. Üldiselt võib hipsteriks pidada alternatiivsust peavoolule eelistavat tänapäevast linnanoort, kes on kultuurihuviline ja kannab silmatorkavaid, stiilseid taaskasutatud rõivaid. Taaskasutamine ei piirdu ainult riietega, taaskasutatakse ka seadmeid, sõidukeid või hüljatud tööstushooneid- ja piirkondi. 

Maailmavaateliselt lähtub hipster liberaalsusest, keskkonnateadlikkusest, humanismist.

## Mõju
Üks hipsterlusega kaasnevaid nähtusi võib olla ka gentrifikatsioon, kui vanadesse ja mahakäinud linnaosadesse (Eestis näiteks Tallinnas Kalamaja, Tartus Supilinn) kolivad jõukad hipsterid, tõstes sellega vastava piirkonna kinnisvara hinda. Autentsus ja alternatiivsus võib väljenduda käsitöö eelistamises masstoodangule – näiteks käsitööõlu. Nii on koos hipsterlusega saanud populaarseks käsitööõlu, muutes sellega alternatiivse toote paradoksaalsel kombel masstoodanguks.

## Vaata ka
* Subkultuur
* Uus Maailm
* Kalamaja
* Hipi

## Viited
Ulsteri iiri keel

**Ulsteri iiri keel** (iiri keeles *Canúint Uladh*, ulsteri-šoti keeles *Ulstèr Erse*, inglise keeles *Ulster Irish*) on iiri keele murre, mida kõneldakse Ulsteris.
Meelis Lokk

**Meelis Lokk** (sündinud 30. juulil 1955) on eesti fotograaf.

Ta on olnud päevalehe Edasi fotograaf, hiljem vabakutseline fotokunstnik.
Antti Salo

**Antti Salo** (sündinud 1966 Helsingis) on soome kirjanik, kes on avaldanud nii ilu- kui ka teatmekirjandust ning lasteraamatuid. Salo tuntuim teos on lühijuttude kogumik "Uuslöyttymaankoira ja muita novelleja". Tal on magistrikraad teoloogias.

## Teosed

; Novellid
* Uuslöyttymaankoira ja muita novelleja. Helsinki: Lector Kustannus, 2019.

; Lasteraamatud
* Metsän kansa puuhissansa. Helsinki: Lector Kustannus, 2019.
* Eläinkansa touhuissansa. Helsinki: Lector Kustannus, 2019.
* Etelässä ollaan tässä. Helsinki: Lector Kustannus, 2020.
* Lintukansa lennollansa. Helsinki: Lector Kustannus, 2020.
* Farmin väen täällä näen.Helsinki: Lector Kustannus, 2020.
* Ilta kantaa aamun rantaa.Helsinki: Lector Kustannus, 2020.
* Jutun jatko, kurkistatko?. Helsinki: Lector Kustannus, 2020.

; Teatmekirjandus
* Mikä täällä kummittelee? Suomalaisen aaveen sielunmaisema. Helsinki: Lector Kustannus, 2020.
* Ammatteja a:sta ö:hön 1-6 (toim. yhdessä Aivo Blumin ja Jaana Palanterän kanssa) Helsinki: Lector Kustannus, 2019.
Nick Land

**Nick Land** (sündinud 17. jaanuar 1962) on Suurbritannia filosoof ja õuduskirjanik.

Aastatel 1987–1998 töötas ta Warwicki Ülikoolis kontinentaalfilosoofia lektorina.

Oma hilisemates töödes arendas Land koos mõttekaaslase Curtis Yarviniga välja egalitarismi- ja demokraatiavastase mõttevoolu, mida nimetatakse neoreaktsionäärluseks. Hiljem on ta keskendunud teadusliku rassismi ja eugeenika propageerimisele, mida ise nimetab "hüper-rassismiks".

## Viited
Jaama tänav (Lihula)

**Jaama tänav** on tänav Lihula linna kesk- ja idaosas ning kulgeb loodest kagusse.

Tänav on 960 meetrit pikk ja keskosas kuni 25 meetrit lai, tänav jätkub lõuna pool Raudtee tänavat 55 m pikkuse lõiguga. Jaama tänav saab alguse Tallinna maantee ristmikult, kagu poole kulgedes ristub Pioneeri, Pärna, Vahtra, Uus, Metsa ja Saue tänavaga ning lõpeb Raudtee tänava ristmikul.

Tänaval algus jääb ligikaudu 40 meetri ulatuses Lihula vanima asustuse muinsuskaitsealasse (nr 27014), mis hõlmab ala piki Tallinna maanteed. Jaama tänava pärandkultuuri objektideks on Lihula metskonna kontori asukoht (Jaama tn 45) ja Lihula raudteejaama asukoht tänava lõpus (Jaama tänav L2). Jaama tänava ja Tallinna maantee ristmikul (Tallinna 29) paiknes vanasti Lihula pritsikuur, mis on tänapäeval ümber ehitatud ärihooneks. Aadressil Jaama tn 9 on Lihula Gümnaasiumi hoone koos staadioniga. Tänaval asuvad peamiselt ühepereelamud ja põhjaosas korterelamud. Tänavavalgustus on paigaldatud, kõnnitee on rajatud tänava põhjapoolses lõigus. 

## Viited

## Välislingid
*Vaade Jaama ja Pärna tänava ristmikult loode suunas
Henry Janeway Hardenbergh

**Henry Janeway Hardenbergh** (6. veebruar 1847 New Brunswick – 13. märts 1918 New York) oli Ameerika Ühendriikide arhitekt, keda tunti eelkõige hotellide ja kortermajade projekteerimse poolest. Ta oli asjatundja kõrghoonete alal.

## Tunnustus
*1908 – valiti Ameerika Kunstide ja Kirjanduse Akadeemia liikmeks

## Välislingid
*
Grand Army Plaza (Manhattan)

**Grand Army Plaza** on väljak New Yorgis Central Parki haljasala kagunurgal, omakorda Fifth Avenue ja Central Park Southi nurgal.

## Välislingid
Gardeja

**Gardeja** (saksa keeles *Garnsee*) on küla Poolas Pomorze vojevoodkonnas Kwidzyńi maakonnas, Gardeja valla halduskeskus.

Gardeja sai linnaõigused 1334. aastal, kuid kaotas need 1945. aastal.

## Viited
Dean Acheson

**Dean Gooderham Acheson ** (11. aprill 1893 Middletown – 12. oktoober 1971 Sandy Spring, Maryland) oli Ameerika Ühendriikide jurist ja poliitik, aastatel 1949–1953 USA 51. riigisekretär president Harry Trumani valitsuses. 

Tal oli keskne roll Trumani doktriini, Marshalli plaani, NATO, Rahvusvahelise Valuutafondi ja Maailmapanga loomises. Acheson veenis ka president Trumani sekkuma Korea sõtta 1950. aastal.
Paberisoomukas

**Paberisoomukas** (*Ctenolepisma longicaudatum*) on liik putukaid harjashännaliste seltsist.

Eestis leitud esmalt 2018. aastal.

## Vaata ka
*kodusoomukas
*majasoomukas

## Viited
Jean-Claude Carrière

**Jean-Claude Carrière** (17. september 1931 Colombières-sur-Orb – 8. veebruar 2021 Pariis) oli prantsuse stsenarist, näitekirjanik ja filminäitleja.

Tema esimene romaan "Lézard" ilmus 1957. aastal. 

Jean-Claude Carrière tegi koostööd selliste filmirežissööridega nagu Jacques Tati, Pierre Étaix, Luis Buñuel, Miloš Forman jpt.

Jean-Claude Carrière võitis 1963. aastal Oscari lühifilmi "Heureux anniversaire" eest ja 2014. aastal pälvis ta elutöö Oscari.

## Osaline filmograafia

## Välislingid

*
Ettevõtlik kool

**Ettevõtlik Kool** on koondnimetus, mis tähendab kaasavat õppimismetoodikat ning haridusprogrammi, millega kujundatakse kooliõpilastes ja lasteaialastes iseseisvat ja ettevõtlikku hoiakut, arendatakse nende otsustusvõimet ja ärgitatakse tegutsemishimu. 

Ettevõtlikus Koolis on õpetajate ülesandeks kaasata lapsi kõigisse arenguetappidesse ja -protsessidesse nii, et initsiatiiv ja õppimislust lähtuksid õpilastest endist. Ettevõtliku kooli põhimõtete järgi töötab 2025. aasta seisuga üle 219 õppeasutuse üle Eesti, kokku üle 41 000 õppija. Tihedasse koostöösse on haaratud ka lapsevanemad ja kogukonnad. 

Ettevõtliku Kooli võrgustik on laienenud igasse Eesti maakonda, kus kohalikul tasandil koordineerib programmi Maakondlike Arenduskeskuste võrgustik. 

## Viited